ອິສຣາແອລ ກ່າວຫາ ສຫລ ຢູ່ເບື້ອງຫລັງ 'ການຮວມຫົວກັນ' ໃນການລົງຄະແນນສຽງ
ທ່ານ Ron Dermer ເອກອັກຄະລັດຖະທູດ ຂອງອິສຣາແອລ ປະຈຳວໍຊິງຕັນ ໄດ້ກ່າວຫາ ລັດຖະບານ ທ່ານໂອບາມາ ວ່າ “ຮວມຫົວກັນ” ຕໍ່ຕ້ານປະເທດຂອງຕົນ.
ອິສຣາແອລ ສືບຕໍ່ຕຳນິຕິຕຽນສະຫະລັດຢ່າງໜັກ ກ່ຽວກັບການຕັດສິນໃຈ ຂອງ ສະຫະລັດ ທີ່ບໍ່ໃຊ້ສິດຍັບຍັ້ງ ຕໍ່ຍັດຕິຂອງສະພາຄວາມໝັ້ນຄົງອົງການສະຫະ ປະຊາຊາດ ທີ່ຮຽກຮ້ອງໃຫ້ອິສຣາແອລ ຍຸຕິການກໍ່ສ້າງບ້ານໃໝ່ ໃນດິນແດນ ຂອງປາແລັສໄຕນ໌ ທ່ານ Ron Dermer ເອກອັກຄະລັດຖະທູດ ຂອງອິສຣາແອລ ປະຈຳວໍຊິງຕັນ ໄດ້ ກ່າວຫາ ລັດຖະບານທ່ານໂອບາມາ ວ່າ  ຕໍ່ຕ້ານປະເທດຂອງຕົນ ໃນການລົງຄະແນນສຽງ ເມື່ອສັບປະດາແລ້ວນີ້ ນັ້ນ ແມ່ນຄຳເວົ້າ ຂອງນັກການທູດອິສຣາແອລ ທີ່ກ່າວຕໍ່ ຕາໜ່າງຂ່າວ CNN ໃນວັນຈັນວານນີ້ ທ່ານ Dermer ໄດ້ກ່າວວ່າ ລັດຖະບານຂອງທ່ານມີ ກ່ຽວກັບການເຄື່ອນໄຫວຂອງສະຫະລັດ ແລະຍິນດີ ທີ່ຈະແບ່ງປັນໃຫ້ລັດຖະບານ ຊຸດໃໝ່ຂອງທ່ານດໍໂນລ ທຣຳ ທີ່ກຳລັງຈະເຂົ້າມາຮັບໜ້າທີ່ ນັ້ນ ຮູ້ນຳກັນ ທ່ານ ກ່າວຕື່ມວ່າ ໃນວັນສຸກຜ່ານມາ ສະພາຄວາມໝັ້ນຄົງອົງການສະຫະປະຊາຊາດ ໄດ້ຮັບຜ່ານຍັດຕິ ສະບັບໜຶ່ງ ທີ່ຮຽກຮ້ອງໃຫ້ ສະຫະລັດ ຊຶ່ງມີສິດຍັບຍັ້ງ ໃນສະພາຄວາມໝັ້ນຄົງອົງການສະຫະປະຊາຊາດ ງົດໃຊ້ສິດລົງຄະແນນສຽງຂອງຕົນ ຊຶ່ງເປັນຜົນເຮັດໃຫ້ມາດຕະການດັ່ງກ່າວນັ້ນ ມີການຮັບຮອງເອົາ ອັນເປັນມະຕິສະບັບທຳອິດ ນັບຕັ້ງແຕ່ ປີ 1979 ເປັນຕົ້ນມາ ທີ່ປະນາມອິສຣາແອລ ກ່ຽວກັບ ນະໂຍບາຍການຕັ້ງຖິ່ນຖານ ຂອງຕົນ ນາຍົກລັດຖະມົນຕີອິສຣາແອລ ທ່ານ Benjamine Natanyahu ທີ່ມີຄວາມໂມໂຫ ໄດ້ຮຽກໂຕເອກອັກຄະລັດຖະທູດສະຫະລັດ ທ່ານ Daniel Shapiro ເຂົ້າພົບ ໃນວັນອາທິດຜ່ານມານີ້ ເພື່ອໂອ້ລົມກ່ຽວກັບການທີ່ສະຫະລັດ ບໍ່ອອກ ສຽງນັ້ນ ທັງ ກະຊວງການຕ່າງປະເທດ ແລະສຳນັກງານຂອງທ່ານ Netanyahu ຕ່າງກໍ ບໍ່ໄດ້ໃຫ້ຄຳເຫັນໃດໆ ກ່ຽວກັບການພົບປະກັນ ໃນວັນອາທິດຜ່ານມານີ້